b'\n_START_ARTICLE_\nSophie Dahl\n_START_SECTION_\nPagsulat\n_START_PARAGRAPH_\nKaramihan sa mga sinulat ni Dahl ay para sa Vogue, at noong Nobyembre 2012, nanalo siya ng isang Jasmine award para sa kanyang column tungkol sa pabango (scent). Noong 2003, natapos ni Dahl ang kanyang unang libro, The Man with the Dancing Eyes, na inilimbag ng Bloomsbury Publishing. Pagkatapos nito nagsimula na siyang magsulat nang regular sa iba pang babasahin tulad ng American Vogue, The Guardian, The Telegraph, The Observer at ang Saturday Times._NEWLINE_Mula 2005 si Dahl ay isang contributing editor at regular na columnist sa Men\'s Vogue, bago ito nagsara noong 2008. Si\xc2\xa0Dahl ang may-akda ng tatlong pang libro: Playing with the Grown-Ups (2008) at dalawang cook book, Miss Dahl\'s Voluptuous Delights (2009) at From Season To Season (2011). Siya ay isang kontribyutor sa antolohiyang\xc2\xa0Truth or Dare na inedit ni Justine Picardie, na nagtatambok rin sa mga gawa nina\xc2\xa0Zo\xc3\xab Heller at William Fiennes.\xc2\xa0Si\xc2\xa0Dahl ay nasulat ng pagpapakilala sa bagong edisyong Puffin Classic\xc2\xa0ng The Secret Garden ni\xc2\xa0Frances Hodgson Burnett, ang Virago Press re-issue ng nobela ni\xc2\xa0Stella Gibbons\xc2\xa0noong 1938 na\xc2\xa0Nightingale Wood na inilabas noong Abril 2009, at "Don\'t Tell Alfred" ni Nancy Mitford na ni-reissue ng Penguin noong Marso 2010._NEWLINE_Sa panahon ng Marso at Abril 2010, si Dahl ang nagsulat at host ng isang anim-na-bahaging serye sa pagluluto na pinamagatang The Delicious Miss Dahl, na ipinalabas sa\xc2\xa0BBC 2. Ang sumunod na taon, lumabas naman siya sa isang dokumentaryo tungkol sa isang Victorian cook, Isabella Beeton,\xc2\xa0na ipinalabas sa BBC2.'